Translate the text from Welsh to English.



 
Mae Cydraddoldeb a Hawliau Dynol yn ganolog i waith a gweledigaeth Llywodraeth Cymru. Credwn y dylid trin pob person yn deg, yn enwedig y rhai sy’n cael eu gadael ar y cyrion gan systemau cymdeithasol sy'n atal pobl rhag diwallu eu hanghenion sylfaenol.


Yn awr yn fwy nag erioed, mae angen inni sicrhau bod y rhai sy'n ceisio lloches yn ddiogel, ac nad ydynt mewn perygl.


Gallwn ymfalchïo yn y ffordd y mae ein cenedl wedi ymateb i un argyfwng ffoaduriaid ar ôl y llall, gan roi croeso cynnes a chyfleoedd i integreiddio â'n cymunedau. Fodd bynnag, mae penderfyniad y Swyddfa Gartref i ddefnyddio gwersyll milwrol Penalun fel canolfan i letya ceiswyr lloches yn gwbl i’r gwrthwyneb i’n hymagwedd fel Cenedl Noddfa.


Credwn y dylid rhoi diwedd ar y defnydd o’r gwersyll cyn gynted â phosibl.


Mae Llywodraeth Cymru wedi mynegi pryderon sylweddol dro ar ôl tro ynghylch addasrwydd gwersyll Penalun ar gyfer lletya ceiswyr lloches.


Nid yw’r gwersyll yn diwallu anghenion sylfaenol pobl sy’n ceisio bywyd newydd yn y DU. Mae pobl yn cael eu gosod mewn llety na luniwyd i’w ddefnyddio yn hirdymor, ac nad yw’n addas i’r diben \- cytiau wedi'u hinswleiddio'n wael yn bennaf – ac mae perygl i nifer o bobl fregus sydd o bosib wedi ffoi rhag camdriniaeth a phoenydio wynebu ail drawma.


Fe wnaethom ofyn am gael oedi cyn agor y gwersyll er mwyn sicrhau bod cynlluniau'n cael eu rhoi ar waith gyda gwasanaethau lleol i’w galluogi i baratoi ar gyfer dyfodiad ceiswyr lloches, yn enwedig mewn perthynas â mesurau iechyd cyhoeddus Covid\-19\. Gwrthodwyd ein cais ac, o ganlyniad, nid oes mesurau priodol yn eu lle.


Rydym wedi gofyn dro ar ôl tro i’r Swyddfa Gartref wneud newidiadau i amddiffyn iechyd a lles ceiswyr lloches sy’n cael eu symud i wersyll Penalun, gan barhau i drafod gyda phreswylwyr lleol.


Mae’r cynllun Cenedl Noddfa wedi’i seilio ar Ddeddf Llesiant Cenedlaethau'r Dyfodol. Rydym yn cynnwys ceiswyr lloches yn ein cynlluniau ac yn ceisio integreiddio pobl i gymunedau o'r diwrnod cyntaf y byddant yn cyrraedd Cymru.


Rydym yn ceisio atal y canlyniadau mwyaf niweidiol, megis ail drawma a throseddau casineb, tra'n anelu at atebion hirdymor. Rydym yn cydweithio â phartneriaid a chymunedau yr effeithir arnynt i sicrhau bod penderfyniadau'n cael eu gwneud mewn ffordd adeiladol a thryloyw. Mae’n allweddol ein bod yn rhoi'r person wrth wraidd yr hyn a wnawn – mae anghenion unigolyn yn bwysicach na'i statws mewnfudo.


Nid yw gwersyll Penalun yn gwneud unrhyw un o'r pethau hyn ac nid yw'n gydnaws ag ymagwedd Llywodraeth Cymru tuag at gymunedau cynhwysol a chydlynus. 


Nid ydym eto wedi derbyn esboniad clir dros benderfyniad y Swyddfa Gartref i ddewis y safle hwn i adleoli ceiswyr lloches, ac nid ydym chwaith wedi derbyn strategaeth glir ar sut y bydd y Swyddfa Gartref yn mynd i'r afael â'r diffyg llety gwasgaru ledled Cymru a'r Deyrnas Unedig.


Hyd yma, ni chafwyd unrhyw gymorth ariannol gan y Swyddfa Gartref i'r cyrff cyhoeddus ddarparu gwasanaethau o dan yr amgylchiadau eithriadol hyn, yn ystod cyfnod o bwysau na welwyd ei debyg o'r blaen.


Mae'n ddealladwy bod Cyrff Cyhoeddus yn yr ardal yn pryderu am effeithiau posibl y datblygiad hwn ar gymuned wledig fach.


Er gwaetha’r cyfyngiadau hyn, rydym yn ddiolchgar am yr ysbryd o gydweithio ac ymroddiad a welwyd gan gyrff cyhoeddus lleol wrth ymdrin â'r sefyllfa hon, ac i aelodau o'r gymuned sydd wedi rhoi croeso cynnes a chefnogol.


Hoffwn ddiolch i'r Heddlu, yr awdurdodau lleol, y trydydd sector, a'n holl bartneriaid am eu hyblygrwydd a'u dyfeisgarwch dros y misoedd diwethaf. Rydym yn parhau i fod yn ddiolchgar iawn am eu cefnogaeth a'u harbenigedd.


Mae'r trydydd sector wedi dod ynghyd i roi cymorth i'r ceiswyr lloches a drosglwyddwyd i wersyll Penalun. Mae Migrant Help yn cydlynu cynigion o gymorth ac maent wedi derbyn pentwr o roddion a negeseuon croeso. Mae darparwyr gwasanaethau dysgu Saesneg, gan gynnwys canolfan Oasis, yn darparu gwersi, mae Cymorth i Ddioddefwyr mewn cysylltiad ag unigolion sydd wedi dioddef troseddau casineb ac mae sefydliadau eraill yn ceisio deall a llenwi bylchau mewn gwasanaethau, lle bynnag bo hynny’n bosibl. Mae cymunedau ffydd wedi bod yn gweithio ar sail rhyng\-ffydd i sicrhau bod cyfleusterau digonol yn cael eu rhoi ar waith ar gyfer arferion crefyddol.


Gobeithio y gallwn barhau i adeiladu ar y cydberthnasau hyn wrth symud ymlaen.







Translation:


 
Equality and human rights are central to the work of the Welsh Government and our vision for Wales. We believe in fair treatment of every person, especially those who are most marginalised by social systems that prevent people from meeting their basic needs.


Now more than ever, we need to ensure that those seeking sanctuary are safe, secure and not at risk.


We can be proud of the way our nation has responded to successive refugee crises, providing a warm welcome and opportunities to integrate with our communities. However, the decision by the Home Office to use the Penally military camp as a centre to house asylum seekers is the direct opposite of the Nation of Sanctuary approach.


We believe the use of the camp should end as quickly as possible.


The Welsh Government has repeatedly expressed significant concerns about the suitability of the camp at Penally being used to accommodate asylum seekers.


The camp does not meet the basic human needs of people seeking a new life in the UK. It places people in accommodation, which is neither designed nor appropriate for long\-term use – mainly poorly insulated huts – and risks re\-traumatising many vulnerable people who may have been fleeing abuse and torture.


We sought a delay to the opening of the camp to ensure plans were put in place with local services to enable them to prepare for the arrival of asylum seekers, particularly to make sure covid\-19 public health measures were in place. The Home Office denied this request and, as a result, proper measures have not been put in place.


We have made repeated reasoned approaches to the Home Office to make changes to protect the health and wellbeing of the asylum seekers relocated to Penally, while also continuing to engage with local residents.


The Nation of Sanctuary plan is built on the Well\-being of Future Generations Act. We involve asylum seekers in our plans and seek to integrate people into communities from day one of their arrival in Wales.


We seek to prevent the most harmful outcomes, such as re\-traumatisation and hate crime, while aiming for long\-term solutions. We work collaboratively with partners and affected communities to ensure decisions are made constructively and transparently. Crucially we put the person at the centre of what we do – an individual’s needs are more important than their immigration status.


The Home Office’s decision to use Penally camp does none of these things and is incompatible with the Welsh Government’s approach to inclusive and cohesive communities. 


We have yet to receive a clear rationale for the reason why the Home Office chose this site to relocate asylum seekers, nor have we been provided with a clear strategy about how the Home Office will address the lack of dispersal accommodation throughout Wales and the United Kingdom.


To date, there has been no financial help from the Home Office for these public bodies to deliver services in these exceptional circumstances during a period in which they have been under unprecedented pressure.


Public bodies in the area are understandably concerned by the potential impacts of this development on a small rural community.


Despite these constraints we are grateful for the spirit of collaboration and dedication with which public bodies locally have approached this situation and to members of the community who have provided a warm and supportive welcome. 


I would like to thank the police, local authorities, the NHS and the third sector, and all of our partners for their flexibility and resourcefulness over the last few months. We remain grateful for their support and expertise.


The third sector has rallied to provide support to the asylum seekers transferred to the Penally camp. Migrant Help is coordinating offers of support and has been overwhelmed with gifts and welcome messages. English language tuition providers, including the Oasis centre, are working to provide tuition, Victim Support is engaging with individuals relating to hate crime and other organisations are seeking to understand and plug gaps in services, where they are able. Faith communities have worked on an inter\-faith basis to ensure adequate facilities are put in place for religious observance.


I hope we can continue to build on these relationships going forward.